User:Chuterix/Shotoku

Original Text
上宮聖徳法王帝説

伊波礼池辺双槻宮治天下橘豊日天皇、娶庶妹□□□□人王為大后生児、厩戸豊聡耳聖徳法王、

次久米王　次殖栗王　次茨田王

又天皇娶蘇我伊奈米宿祢大臣女子、名伊志支那郎女生児多米王.

又天皇、娶葛木当麻倉首名比里古女子、伊比古郎女生児乎麻呂古王、次須加弖古女王、〈此王拝祭伊勢神前至于三天皇也〉合聖王兄弟七王子也、

聖徳法王、娶膳部加多夫古臣女子、名菩岐々美郎生児舂米女王、次長谷王　次久波太女王　次波止利女王　次三枝王　次伊止志古王　次麻呂古王　次馬屋古女王〈已上八人〉

又聖王、娶蘇我馬古叔尼大臣女子、名刀自古郎女生児山代大兄王、〈此王有賢尊之心棄身命而愛人民也、後人与父聖王相濫非也〉次財王　次日置王　次片岡女王〈已上四人〉

又聖王、娶尾治王女子、位奈部橘王生児、白髪部王、次手□□□合聖王児十四王子也、

山代大兄王、娶庶妹舂米王生児難波麻呂古王　次麻呂古王、次弓削王・次佐々女王、次三嶋女王　次甲可王　次尾治王、

聖王庶兄多米王、其父池辺天皇崩後、娶聖王母穴太部間人王生児佐富女王也、〈祖〉 斯貴島、宮治天下、阿米久尓於志波留支、広庭□皇、〈聖王祖父也〉娶桧前天皇女子、伊斯比女命生児他田宮治天下、天皇、怒那久良布刀多麻斯支天皇〈聖王伯叔也〉

又娶宗我稲目足尼大臣女子、支多斯比売命生児伊波礼池辺宮治天下、橘豊日天皇〈聖王父也〉

妹少治田宮治天下、止余美気加志支夜比売天皇〈聖王姨母也〉

又娶支多斯比売同母弟、乎阿尼命生児倉橋宮治天下、長谷部天皇〈聖王伯叔也〉

姉穴太部間人王〈聖王母也〉

右五天皇無雑他人治天下也〈但倉橋第四、少治田第五也、〉

少治田宮御宇天皇之世、上宮厩戸豊聡耳命、島大臣共輔天下政而興隆三宝、起元興天四皇等寺制爵十二級、大徳、少徳、大仁、少仁、大礼、□□大信、少信、大義、少義、大智、少智、

池辺天皇后、穴太部間人王、出於厩戸之時、忽産【生】上宮王々命幼少聡敏、有智、至長大之時一時聞八人之白言而弁其理又聞一智八故号曰厩戸豊聡八耳命、

池辺天皇其太子、聖徳王、其愛念之令住宮南上大殿故、号上宮王也、

上宮王師高麗慧慈法師、王命、能悟涅槃常住五種仏性之理明開法花三車権実二智之趣通達維摩不思議解脱之宗且知経部薩婆多両家之弁亦知三玄五経之旨並照天文地理之道即造法花等経疏七巻号曰上宮御製疏太子所問之義師、有所不通太子、夜夢見、金人来教不解之義太子寤後即解之乃以伝於師々亦領解如是之事非一二耳、

太子起七寺四天皇寺、法隆寺、中宮寺、橘寺、蜂丘寺、〈并彼宮賜川勝秦公〉池後寺、葛木寺、〈賜葛木臣〉

代午年四月十五日、少治田天皇、請上宮王令講勝鬘経、其儀如僧也、諸王公主及臣連公民、信受無不嘉也、三箇日之内、講説訖也、

天皇布施聖王物播磨国、揖保郡、佐勢地五十万代、聖王即以此地為法隆寺地也〈今在播磨田三百余町者〉

慧慈法師上宮御製疏還帰本国流伝之聞壬午年二月廿二日夜半聖王薨逝也之

慧慈法師聞之奉為王命講経発願日、逢上宮聖必欲所化、吾慧慈来年二月廿二日死者、必逢聖王面奉浄土遂如其言到明年二月廿二日発病命終也、

池辺大宮御宇天皇、大御身労賜、時歳次丙午年、召於大王天皇与太子、而誓願賜、我大御病大平欲坐故、将寺薬師像作仕奉詔、然当時崩賜、造不堪、者少治田大宮御宇大王天皇、及東宮聖徳王大命受賜、而歳次丁卯年仕奉、

○右法隆寺金堂坐薬師像光後銘文即寺造始縁由也

法興元世一年、歳次辛巳十二月鬼前大后崩、明年正月廿二日上宮法王枕病弗干食、王后仍以労疾並著於床時王后王子等、及与国臣深懐愁毒共相発願仰依三宝当造釈像尺寸王身蒙此願力転病延寿、安住世間、若是定業以背世者、往登浄土早昇妙果二月廿一日癸酉王后即世、翌日法王登遐、癸未年三月中如願敬造釈迦尊像、并侠待及荘厳其具竟、乗斯微福信道知識、現在安隠、出生入死、随奉三主、紹隆三宝遂共彼岸普遍六道、法界含識得脱苦縁、同趣菩提使司馬鞍首止利仏師造、

右法隆寺金堂坐釈迦仏光後銘文如件

釈曰、法興元世一年、此能不知也、但案帝記云、少治田天皇之世、東宮厩戸豊聡耳命大臣宗我馬子宿祢共乎章而建立三宝始興大寺故曰法興元世也、此即銘云法興元世一年也、後見人、若可疑年号此不然也、然則言一年字其意難見然所見者聖王母穴太部王薨逝辛巳年者、即少治田天皇御世故即指其年故云一年其無異趣、鬼前大后者、即聖王母、穴太部間人王也、云鬼前者此神也、何故言神前皇后者此皇后同母弟、長谷部天皇、石寸神前宮治天下若疑其姉、穴太部王即其宮坐故称神前皇后也、言明年者即壬年也、二月廿一日癸酉王后即世者此即聖王妻膳大刀自也、二月廿一日者壬午年二月也、翌日法王登遐者、即上宮聖王也、即世登遐者是即死之異名也、故今依此銘文応言壬午年正月廿二日聖王枕病也、即同時膳大刀自得労也、大刀自者二月廿一日卒也、聖王廿二日薨也、是以明知膳夫人先日卒也、聖王後日薨也、則証歌曰

伊我留我乃止美能井乃美豆伊加奈久尓、多義弖麻之母乃止美乃非能美豆

是歌者膳夫人臥病而将臨没時乞水然聖王不許遂夫人卒也、即聖王誄而詠是歌即其証也、但銘文意顕夫人卒日也、不注聖王薨年月也、然諸記文分明云壬午年二月廿二日甲戌夜半上宮聖王薨逝也、出生入死者若其往反所生之辞也、三主者、若疑神前大后、上宮聖王膳夫人、合此三所也

斯帰斯麻宮治天下天皇、名阿米久尓意斯波留支比里尓波乃弥己等娶巷奇大臣名伊奈米足尼女名吉多斯比弥乃弥己等為大后生名多至波奈等已比乃弥己等妹名等已弥居加斯支移比弥乃弥己等

復娶大后弟名乎阿尼乃弥己等為后生名孔部間人公主

斯帰斯麻天皇之子名奈久羅乃布等多麻斯支乃弥己等娶庶妹名等已弥居加斯支移比弥乃弥乃己等為大后坐乎沙多宮治天下、生名尾治王多至波奈等已比乃弥己等、娶庶妹名孔部間人公主為大后坐浜辺宮治天下、生名等已刀弥々乃弥己等娶尾治大王之女名多至波奈大女郎為后

歳在辛巳十二月廿一日癸酉、日入孔部間人母王崩、

明年二月廿二日甲戌夜半太子崩 于時多至波奈大女郎、悲哀嘆息白畏天之、雖恐懐心難止、使我大王与母王、如期、従遊痛酷無比我大王所告世間虚仮、唯仏是真玩、味其法謂我大王、応生於天寿国之中而彼国之形眼所看怖因図像欲観大王往生之状天皇聞之悽状一告曰、有一我子所啓誠以為然勅諸采女等造繍帷二張画者東漢末賢、高麗加西溢、又漢奴加己利、令者椋部秦久麻

右在法隆寺蔵繍帳二張、縫着亀背上文字者也

巷奇〈蘇我也〉弥字〈或当売音也〉已字〈或当余音也〉至字〈或当知音也〉白畏天之者〈天即少治田天皇也〉太子崩者〈即聖王也〉従遊者〈死也〉天寿国者〈猶云天耳〉天皇聞之者〈又少治田天皇也〉令者〈猶監也〉

上宮時臣勢三杖大夫歌

○伊加留我乃、止美能乎何波乃、多叡婆許会、和何於保支美乃、弥奈和須良叡米

○美加弥乎須、多婆佐美夜麻乃、阿遅加気尓、比止乃麻乎之志、和何於保支美波母

○伊加留我乃、己能加支夜麻乃、佐可留木乃、蘇良奈留許等乎、支美尓麻乎佐奈

丁未年六七月、蘇我馬子宿祢大臣、伐物部室屋大連時大臣軍士不尅而退、故則上宮王、挙四王像建軍士前誓云、若得亡此大連奉為四王造寺尊重供養者、即軍士得勝取大連訖、依此即造難波四天王寺也、聖王生十四年也、

志癸島天皇御世、代午年十月十二日・百斉国主明王、始奉度仏像経教并僧等、勅授蘇我稲目宿祢大臣令興隆也

庚寅年、焼滅仏殿仏像流却於難波堀江、

少治田天皇御世、乙丑年五月、聖徳王与島大臣、共謀建立仏法、更興三宝、即准五行定爵位也、七月立十七余法也、

飛鳥天皇御世、癸卯年十月十四日、蘇我豊浦毛人大臣兄入鹿臣□□林太郎坐於伊加留加宮山代大兄及其昆第等、合十五王子等□□□□

□□□皇御世乙巳年六月十一日、

近江天皇〈生廿一年〉殺於林太郎□□以明日其父豊浦大臣子孫等皆滅之、

○志帰島天皇治天下一年〈辛卯年四月崩陵桧前坂合岡也〉

○他田天皇治天下十四年〈乙巳年八月□陵在川内志奈□□〉

○池辺天皇治天下三年〈丁未年四月崩、或云内川志奈我中尾□〉

○倉橋天皇治天下四年〈壬子年十一月崩実為島大臣所滅也、陵倉橋岡在也〉

○少治田天皇治天下卅六年〈戊子年三月崩陵大野岡也、或云川内志奈我山田寸〉

○上宮聖徳法王、又云法主王、甲午年産、壬午年二月廿二日薨逝也、〈生九年　小治田宮為東宮也墓川内志奈我岡也〉

Translated
An emperor explanation of Prince Shotoku.

Ipareti [...]

Then there was King Kumë, followed by King [...], and then King [...].

[...]

Ikaruga nö tömi nö wi nö midu, ika naku ni tagëtemasi mönö tömö nö wi nö midu.